เทศบาลตำบลตานิม

เทศบาลตำบลตานิม เป็นเทศบาลตำบลที่ครอบคลุมพื้นที่ทั้งหมดของตำบลตานิมและตำบลบางนางร้า (เฉพาะนอกเขตเทศบาลตำบลบางปะหัน) ในอำเภอบางปะหัน จังหวัดพระนครศรีอยุธยา เดิมเป็นสภาตำบลตานิมตั้งแต่ พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลในปี พ.ศ. 2539 วันที่ 25 ธันวาคม พ.ศ. 2539

กระทรวงมหาดไทยพิจารณาให้สภาตำบลบางนางร้าที่มีประชากร 1,810 คนและ 477 ครัวเรือน รวมเข้ากับองค์การบริหารส่วนตำบลตานิม วันที่ 9 กรกฎาคม พ.ศ. 2547 ก่อนที่วันที่ 19 พฤศจิกายน พ.ศ. 2568 ได้ยกฐานะขึ้นเป็น "เทศบาลตำบลตานิม" วันที่ 18 มกราคม พ.ศ. 2569 โดยมีพื้นที่ทั้งหมด 2 ตำบล 8 หมู่บ้าน เนื้อที่ 11.80 ตารางกิโลเมตร และมีประชากรทั้งหมด 3,616 คน 1,338 ครัวเรือน เป็นที่ตั้งของโรงพยาบาลบางปะหัน ปัจจุบันพื้นที่มีความเจริญอย่างรวดเร็วเนื่องจากมีทางหลวงแผ่นดินหมายเลข 32 ตัดผ่านกลางพื้นที่

 อ้างอิง 

 แหล่งข้อมูลอื่น 

 เว็บไซต์เทศบาลตำบลตานิม

ตานิม